《题钱公辅众乐亭 其二》
宋代·邵必

城外千帆海舶风，城中居市苦憧憧。几生佳景为民老，一日贤侯与我同。

道上槐阴连帟翠，水边人面照花红。寄言乐有时还尽，徒见甘棠忆召公。

作者简介：润州丹阳人，字不疑。仁宗宝元元年进士。为上元主簿。国子监立石经，以善篆隶，召充直讲。历知高邮军、淮南提点刑狱，京西转运使，居官严厉。入修起居注，知制诰，知谏院。累迁龙图阁学士，知成都，道卒，年六十四。